30.9.2014 Den Europæiske Unions Tidende L 284/5 KOMMISSIONENS DELEGEREDE FORORDNING (EU) Nr. 1027/2014 af 25. juli 2014 om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler, som ændret ved Europa-Parlamentets og Rådets forordning (EU) nr. 527/2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaf- taler ()), som ændret ved Europa-Parlamentets og Rådets forordning (EU) nr. 527/2013 af 21. maj 2013 om ændring af Rådets forordning (EF) nr. 1528/2007 for så vidt angår udelukkelse af en række lande fra listen over regioner eller stater, der har afsluttet forhandlinger (?), særlig artikel 2a og 2b, og ud fra følgende betragtninger: (1) — Listen over begunstigede lande i forbindelse med EU's told- og kvotefri importordning er fastlagt i bilag I til forordning (EF) nr. 1528/2007 (forordningen om markedsadgang). (2) — Forhandlinger om den økonomiske partnerskabsaftale (aftalen) mellem Det Europæiske Fællesskab og dets medlemsstater på den ene side og Centralafrika på den anden side blev afsluttet den 17. december 2007. ) Botswana, Cameroun, Cåte d'Ivoire, Fiji, Ghana, Kenya, Namibia og Swaziland havde ikke truffet de nødvendige foranstaltninger til at ratificere deres respektive aftaler. Følgelig og i overensstemmelse med artikel 2, stk. 3, i forordning (EF) nr. 1528/2007, særlig litra b), blev bilag I til nævnte forordning ændret ved Europa-Parlamentets og Rådets forordning (EU) nr. 527/2013. Disse lande ophørte fra 1. oktober 2014 med at være omfattet af den markedsadgangsordning, der er tilladt i henhold til forordning (EF) nr. 1528/2007. (4) — Kommissionen tillægges beføjelser til at vedtage delegerede retsakter i overensstemmelse med artikel 2a og 2b i Rådets forordning (EF) nr. 1528/2007 for at ændre bilag I til nævnte forordning ved at genindsætte de lande, som udgik i henhold til forordning (EU) nr. 527/2013, så snart disse lande har truffet de nødvendige foranstaltninger til at ratificere deres respektive aftaler. (5) — Cameroun har truffet de nødvendige foranstaltninger til at ratificere sin aftale og har underrettet depositaren for aftalen herom den 22. juli 2014 — VEDTAGET DENNE FORORDNING: Artikel 1 Genindsættelse af et land i bilag I I bilag I til forordning (EF) nr. 1528/2007 indsættes følgende land: Republikken Cameroun. () EUTL 348 af 31.12.2007, s. 1. () EUTL 165 af 18.6.2013, . 59.